हर इंसान हैं मेरे आदर्श, मैं तो बुरे लोगों से भी कुछ न कुछ सीखती हूं: आर. शंगीता
एक बार फिर कलेक्टर आर. शंगीता ने एग्जाम से ठीक पहले जिले के हॉस्टल में रहने वाली छात्राओं को मोटिवेट की।
कलेक्टर ने छात्राओं को सक्सेस के टिप्स दिए। साथ ही कॅरियर में कैसे आगे बढ़ा जा सकता है? ऐसे जरूरी पाइंट्स पर कलेक्टर ने छात्राओं के साथ बात की। करीब दो घंटे तक कलेक्टर का मोटिवेशनल लैक्चर चला। फिर आधे घंटे तक छात्राओं से वन-टू-वन बात की। तभी एक छात्रा ने कलेक्टर से पूछा, यह भ्रष्ट्राचार क्या होता है? कलेक्टर ने सवाल का जवाब देते हुए कहा, भ्रष्ट्राचार जरूरी नहीं पैसों से हो। जो बच्चा बचपन में एग्जाम के दौरान नकल करता है। वह भ्रष्ट्र आचरण है।
यहीं से भ्रष्टाचार की शुरुआत होती है। कलेक्टर के साथ इस प्रोग्राम में आदिम जाति विकास विभाग की सहायक आयुक्त माया वारियर, हॉस्टल की अधीक्षिका आशा जुल्मे, हिंदी बाई डाहरे, रानू चंद्राकर समेत अन्य मौजूद रहें।
अच्छे संस्कार दे तो दूर हो जाएगी बुराइयां
शासकीय सेवा में आने के बाद भी सादगी से जीवनयापन कर पहचान बनाने की बात कहीं। साथ ही बताया बच्चों को मां ही संस्कार देती है, मां अगर अच्छे संस्कार दे तो समाज से सारी बुराई दूर हो जाएगी हर लड़की। छात्राओं द्वारा मांग पर कलेक्टर ने छात्रावास में दो हॉल स्वीकृत करने का आश्वासन दिया। कलेक्टर ने छात्राओं को बताया किसी भी स्थिति में कभी भी नकल ना करे।
ईश्वर पर आस्था रखे, मुश्किलों से कभी न डरे
मोटिवेशनल लैक्चर देते हुए कलेक्टर ने कहा, ईश्वर पर आस्था रखे व ताकि कभी हम मुश्किलों से ना डरें। लड़कियां कमजोर नहीं होती, वे शक्ति का रुप होती हैं। सभी लिखकर पढ़ने की आदत बनाए। सुबह पढ़ने की अभ्यास करें। साथ बैठकर पढ़ाई करने व नोट्स शेयर करने से अधिक अभ्यास होता है।
कलेक्टर आर. शंगीता ने जिले के हॉस्टल में रहने वाले छात्राओं को दी।
बेबाकी से दी कलेक्टर ने सवालों के जवाब
सवाल: यह आर्थिक तंगी क्या है, क्या यह आगे बढ़ने से रोकती है?
- जवाब: ऐसा बिल्कुल नहीं है। किसी कार्य को करने के लिए शुरू से ही दृढ़ संकल्प लेना चाहिए। मैं भी गरीब परिवार से हूं। मैंने दृढ़ संकल्प किया और पढ़ाई की। सरकारी संसाधनों का उपयोग की। आप लोगों के पास भी बेहतर संसाधन है।
सवाल: आप कलेक्टर है, आपका आदर्श कौन है?
- जवाब: हर आदमी मेरे आदर्श है। हमें बुरे आदमी से भी कुछ न कुछ सीखने को मिलता है। इसलिए हमारे लिए हर इंसान आदर्श है।
सवाल: आपका बचपन कैसे गुजरा, हमें कुछ शेयर करो न मैम?
- जवाब: यह तो इतने कम समय में बताना मुश्किल है। क्योंकि मेरी बचपन की स्टोरी बहुत लंबी है। हम सब कभी फुर्सत से बैठेंगे तो बचपन की एक-एक बातों पर चर्चा करेंगे। काफी संघर्ष भरा रहा मेरा जीवन।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva